Posted: March 7, 2018 / in: Κοινωνια / Comments Off on ΑΠΘ: Προσπάθεια επιβολής διδάκτρων στα μεταπτυχιακά
Εδώ και δυο εβδομάδες σε αγωνιστική διάθεση βρίσκεται ο κόσμος στις σχολές του Πολυτεχνείου στο Αριστοτέλειο Πανεπιστήμιο Θεσσαλονίκης (ΑΠΘ). Με βασικό επιχείρημα την υποχρηματοδότηση, τα τμήματα προχωρούν σε επανίδρυση όλων των μεταπτυχιακών με επιβολή τελών φοίτησης. Ήδη, ο σύλλογος φοιτητών Πολιτικών Μηχανικών βρίσκεται σε δυναμικές κινητοποιήσεις έχοντας διακόψει μέχρι τώρα την ψήφιση. Σε αντίστοιχη κατεύθυνση κινούνται και φοιτητές άλλων τμημάτων. Παρά το συντεταγμένο αντιδραστικό μπλοκ ΔΑΠ και μεγαλοκαθηγητών δε φαίνεται να είναι εύκολο να αποσπαστεί η νομιμοποίηση αυτών των αλλαγών από τους φοιτητές.
Με την ψήφιση του νόμου Γαβρόγλου, η κυβέρνηση είχε ορίσει τις κατευθύνσεις για την αμφισβήτηση της δωρεάν Παιδείας, δικαιολογώντας τις επιλογές αυτές με το να δίνει περιθώριο σε ένα ποσοστό φοιτητών να παρακολουθούν τα μεταπτυχιακά δωρεάν. Κάτι τέτοιο ισχύει βέβαια μόνο για όσους ζουν στα όρια της απόλυτης φτώχειας, με το εισόδημα ενδεικτικά μιας τετραμελούς οικογένειας να μην πρέπει να ξεπερνά τα 10.000 ευρώ!
Παράλληλα με τις αλλαγές στα επαγγελματικά δικαιώματα, τις βαθμίδες των μηχανικών, την χρόνια υποτίμηση των προπτυχιακών προγραμμάτων, τα δίδακτρα στα μεταπτυχιακά διαμορφώνεται ένα τοπίο ολοκληρωτικής επίθεσης και κατακερματισμού στους νέους μηχανικούς. Οι αλλαγές αυτές θέτουν νέα καθήκοντα στην αντικαπιταλιστική πτέρυγα σε σχολεία, σχολές και χώρους εργασίας για ανώτερη συσπείρωση και αγώνα του κόσμου των τεχνικών.
Tags: δίδακτρα, μεταπτυχιακά
« Ποδόσφαιρο: Θαμπή βιτρίνα ενός αδυσώπητου πολέμου